Ko‘ylak uchun 4 mln dollar! Qizil yo‘lakda qimmatbaho liboslar bilan ko‘rinish bergan yulduzlar (foto)

Ushbu ko‘ylaklarning bahosi hashamatli avtomobil yoki okean sohilida joylashgan uyga teng. Afsuski, ular qimmatbaho bo‘lmasin, barchasining ham ko‘rinishi bu kabi tasavvurni bermaydi.
Jennifer Lourens − 4 million dollar

2013-yil “Eng yaxshi aktrisa” nominatsiyasi bo‘yicha “Oskar” mukofotiga loyiq ko‘rilgan Jenniferning ushbu qiyofasi barcha rekordni yangiladi. Tomoshabinlar uzoq vaqt mobanida aktrisaning mazkur libosini unutmasligi aniq. Bu nafaqat libos narxi va dizayni bilan, balki uning noto‘g‘ri bichimi bilan ham bog‘liq. Taqdirlash marosimida boshlovchilar aktrisani sahnaga taklif qilganida, u zinapoyada yiqilib tushgan edi. Balki Jennining o‘zi ham buni unuta olmasa kerak.
Sharliz Teron  − 100 ming dollar

Xuddi shu yili Sharlz ham qizil gilamda Christian Dior’ning 100 ming dollarlik libosida namoyon bo‘ldi. Chindan ham uning libosi bir qarashda ko‘rinadigan darajada oddiy emas. Ko‘ylakka qo‘l mehnati yordamida yuzlab kristallar bilan ishlov berilgan. Shuningdek, yulduz faqatgina ko‘ylak bilan cheklanib qolmagan. Uning olmos bilaguzugi ham tasvirni yanada boyitgan va bu unga 4 million dollarga tushgan.
Lyupita Niongo − 150 ming dollar

6 ming dona marvarid bilan bezatilgan ko‘ylakni 2015-yilda Lyupita kiyishga muvaffaq bo‘lgan. Albatta, libos narxi yoki dizayni unga shon-sharaf keltirmagan. Ammo “Oskar” taqdirlash marosimidan so‘ng o‘g‘irlab ketilgan. O‘g‘rilar esa hech qachon politsiya qo‘liga tushmagan.
Keyt Blanshett − 200 ming dollar

2007-yilda bo‘lib o‘tgan “Oskar” mukofotining taqdirlash marosimida eng hashamatli kiyingan ayol maqomi Keyt Blanshettga nasib etgan. Yulduz qizil gilamda qimmatbaho toshlardan tikilgan va bahosiga arziydigan dizayndagi libosda namoyon bo‘lgan.
Nikol Kidman − 2 million dollar

Ushbu libosni Nikol 1997-yilda bo‘lib o‘tgan “Oskar” marosimida kiygan. Aktrisa marosimga shunchaki Tom Kruz bilan tashrif buyurgan, ammo u kechaning asosiy yulduziga aylangan. Sariq rangli ipak libos aktrisaga nafaqat zamonaviy, balki taniqli shaxs nomini ham bergan.
Keyt Uinslet − 100 ming dollar

2007-yilgi “Oskar” mukofotining taqdirlash marosimida oddiygina ko‘rinishda bo‘lgan aktrisaga libos 100 ming dollarga tushgan.
Peris Hilton − 270 ming dollar

Ma’lumki, Peris hashamatsiz yashay olmaydi. U 2017-yilda Hollywood Beauty Awards marosimiga 50 mingta Swarovski tosh bilan bezatilgan libosda tashrif buyurgan. Chindan ham uning bu libosi kechada boshqa yulduzlardan ko‘ra ko‘proq porlaganini taxmin qilish mumkin.